ผถห. AGE ไฟเขียวปันผล-เพิ่มวงเงินหุ้นกู้แตะ 3 พันลบ. รองรับแผนขยายลงทุน
ผู้ถือหุ้น AGE อนุมัติปันผลหุ้น-เงินสด กำหนดจ่าย 17 พ.ค.นี้ และพร้อมอนุมัติเพิ่มวงเงินหุ้นกู้อีก 1 พันลบ. เป็น 3 พันลบ. รองรับการต่อจิ๊กซอร์ด้านการลงทุนในธุรกิจ  
ผู้ถือหุ้น AGE อนุมัติปันผลหุ้น-เงินสด กำหนดจ่าย 17 พ.ค.นี้ และพร้อมอนุมัติเพิ่มวงเงินหุ้นกู้อีก 1 พันลบ. เป็น 3 พันลบ. รองรับการต่อจิ๊กซอร์ด้านการลงทุนในธุรกิจ  
26 เม.ย. 2565

นายพนม ควรสถาพร ประธานกรรมการบริหาร บริษัท เอเชีย กรีน เอนเนอจี จำกัด (มหาชน) หรือ AGE ผู้จัดจำหน่ายถ่านหินบิทูมินัส (ถ่านหินสะอาด) และผู้ให้บริการด้านโลจิสติสก์แบบครบวงจร ขนส่งทางน้ำ-ทางบก-ท่าเรือ-คลังสินค้า ที่ประชุมผู้ถือมีมติให้บริษัทฯ จ่ายเงินปันผลงวดปี 2564 ซึ่งแบ่งเป็นการจ่ายปันผลเป็นหุ้น จำนวน 120,861,750 หุ้น มูลค่าที่ตราไว้หุ้นละ 0.50 บาท ในอัตรา 8 หุ้นเดิม ต่อ 1 หุ้นปันผล หรือคิดเป็นอัตราการจ่ายหุ้นปันผลในอัตราหุ้นละ 0.0625 บาท และจ่ายปันผลเป็นเงินสด ในอัตรา 0.2070 บาทต่อหุ้น ส่งผลให้มีอัตราการจ่ายปันผลรวม 0.2695 บาท/หุ้น คิดเป็นจำนวนเงินรวม 260.58 ล้านบาท
โดยมีการกำหนดจ่ายเงินปันผลแก่ผู้ถือหุ้นภายในวันที่ 17 พฤษภาคม ซึ่งถือเป็นการตอกย้ำศักยภาพทางการเงินของบริษัทฯที่แข็งแกร่ง  และยังสะท้อนศักยภาพการเติบโตของธุรกิจ ท่ามกลางสถานการณ์โควิด-19 ในระดับที่ดีอย่างต่อเนื่อง
พร้อมกันนี้ที่ประชุมผู้ถือหุ้นได้อนุมัติจัดสรรหุ้นสามัญใหม่จากการเพิ่มทุนจดทะเบียน จำนวน 120,861,750 หุ้น มูลค่าที่ตราไว้หุ้นละ 0.50 บาท เพื่อรองรับการจ่ายปันผลเป็นหุ้น จำนวน 120,861,750 หุ้น ให้แก้ผู้ถือหุ้นเดิมของบริษัทฯ
อีกทั้งได้มีมติอนุมัติการเพิ่มวงเงินในการออกและเสนอขายหุ้นกู้โดยเพิ่มเติมวงเงินอีกจำนวน 1,000 ล้านบาท เพื่อรองรับการขยายตัวของบริษัทฯ และเพื่อเป็นเงินทุนหมุนเวียนของบริษัทฯ รวมวงเงินสำหรับการออกหุ้นกู้รวมทั้งสิ้นไม่เกิน 3,000 ล้านบาท โดยบริษัทฯจะพิจารณาทยอยดำเนินการออก และเสนอขายหุ้นกู้ตามสถานการณ์ ปัจจัยอัตราดอกเบี้ย และความต้องการใช้เงินเพื่อการลงทุนต่อไป